Врз основа на член 18 став 1 алинеја 8 и член 20 став 1 алинеја 11[[1]](#footnote-1), во врска со член 143 став 4 од Законот за аудио и аудиовизуелни медиумски услуги („Службен весник на РС Македонија“ бр.184/13, 13/14, 44/14, 101/14, 132/14, 142/16, 132/17, 168/18, 248/18, 27/19 и 42/20), а во согласност со член 15 став 1 алинеја 7 и член 39 став 1 алинеја 11 од Деловникот за работа на Агенцијата за аудио и аудиовизуелни медиумски услуги (Пречистен текст) бр.01-3732/1 од 29.07.2019 година и Заклучокот на Советот на Агенцијата бр.02-885/6 од 28.02.2020 година, Советот на Агенцијата за аудио и аудиовизуелни медиумски услуги на својата 11-та седница одржана на 28.02.2020 година, донесе:

**НАЦРТ - У П А Т С Т В О**

**за постапката за утврдување на одговорноста за сторена повреда или прекршување при реемитување на програмски сервиси на радиодифузери од странска држава**

**I. ОПШТИ ОДРЕДБИ**

1. Со ова Упатство се уредува постапката за утврдување на одговорноста за сторена повреда или прекршување во случај на реемитување на било кој дел од програмскиот сервис на радиодифузер од друга држава, за кој програмски сервис тој радиодифузер нема регулирани права за територијата на Р.С Македонија што Агенцијата е должна да ја утврди согласно член 143 став 4 од Законот за аудио и аудиовизуелни медиумски услуги („Службен весник на РС Македонија“ бр.184/13, 13/14, 44/14, 101/14, 132/14, 142/16, 132/17, 168/18, 248/18, 27/19 и 42/20).

**II. ОБЕЗБЕДУВАЊЕ ДОГОВОРИ ЗА УРЕДЕНИ ПРАВА**

2. Во случај кога постои сомневање дека не се уредени правата за било кој дел од програмскиот сервис на радиодифузерот од друга држава кој се реемитува во РС Македонија, Агенцијата ќе побара од операторот и/или од радиодифузерот да достави договор за уредени права на тој дел од програмскиот сервис склучен со имателот на правата.

3. Операторот и радиодифузерот се должни да ја достават бараната документација во архивата на Агенцијата во рок од 15 дена од денот на приемот на барањето.

**II. ИЗВЕСТУВАЊЕ НА ОРГАНОТ НАДЛЕЖЕН ЗА ЗАШТИТА НА АВТОРСКИТЕ ПРАВА И СРОДНИТЕ ПРАВА**

4. Во случаеви кога бараната документација нема да биде доставена до Агенцијата или доколку од доставената документација не може да се утврди дека правата се уредени, Агенцијата во рок од 7 дена, а кога има потреба од дополнителни докази во рок од 15 дена, согласно надлежноста утврдена во член 18 став 1 алинеја 7 од ЗААВМУ, ќе поднесе информација за постоење сомневање за сторена повреда и прекршување до органот надлежен за авторските права и сродните права.

**III. ЗАВРШНИ ОДРЕДБИ**

5. Бараната документација што се доставува треба да биде во согласност со Правилникот за начинот на доставување на пропратната документација кон дописите и пријавите упатени до архивата на Агенцијата за аудио и аудиовизуелни медиумски услуги бр.01-4993/1 од 14.10.2014 година.

6. Ова упатство влегува во сила со денот на донесување, а ќе биде објавено на веб страницата на Агенцијата за аудио и аудиовизуелни медиумски услуги.

**Бр.01-935/1 Агенција за аудио и**

**28.02.2020 година аудиовизуелни медиумски услуги**

**Скопје Претседател на Советот,**

 **Лазо ПЕТРУШЕВСКИ с.р.**

1. Алинеите 8 и 9 се избришани, види: член 8 од Законот за изменување и дополнување на Законот за аудио и аудиовизуелни медиумски услуги („Службен весник на Република Македонија” бр.248/18). [↑](#footnote-ref-1)